Nariadenie Komisie (ES) č. 1557/2000
zo 17. júla 2000,
ktorým sa mení a dopĺňa nariadenie (ES) č. 800/1999 stanovujúce spoločné podrobné pravidlá pre uplatňovanie systému vývozných náhrad poľnohospodárskych produktov
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami [1], naposledy zmenené a doplnené nariadením (ES) č. 1253/1999 [2], a najmä články 13 a 21 a na zodpovedajúce ustanovenia iných nariadení o spoločnej organizácii trhov s poľnohospodárskymi produktmi,
keďže:
(1) Nariadenie Komisie (ES) č.1291/2000 z 9. júna 2000 zakotvujúce spoločné podrobné pravidlá pre uplatňovanie systému vývozných a dovozných licencií a potvrdenie pre poľnohospodárske produkty [3] stanovuje, že sa nevyžaduje licencia do určitého množstva produktov stanovených v prílohe III. Kvôli konzistencii tento prístup predpokladá potrebu prispôsobiť odkazy na osobitné pravidlá upúšťajúce od potreby potreby vývozných licencií, v prvej zarážke druhého pododseku článku 4 (1) nariadenia Komisie (ES) č. 800/1999 z 15. apríla 1999, ustanovujúcom spoločné podrobné pravidlá pre uplatňovanie systému vývozných náhrad za poľnohospodárske produkty [4].
(2) Platba náhrad podlieha vo všeobecnosti preukázaniu vývoznej licencie s vopred stanovenou náhradou v deň podania žiadosti o licenciu. Toto znamená, že už viac nevznikne situácia uvedená v článku 14 (2) nariadenia (ES) č. 800/1999, v ktorej sa musia brať do úvahy dva dátumy na účely určenia sadzby náhrady. Tieto ustanovenia by sa v súlade s uvedeným mali vypustiť.
(3) Malo by byť jasné, že kontroly uvedené v článku 5 (7) nariadenia (ES) č. 800/1999 sa nevzťahujú na dodávky potravín a iné miesta určenia považované za vývozy.
(4) Nariadenie Komisie (ES) č. 1291/2000 stanovuje, že licencia sa nevyžaduje a nemusí byť preukázaná na dodávku potravín a iné miesta určenia považované za vývozy. Za predpokladu, že nové ustanovenia nariadenia (ES) č. 1291/2000 naďalej nenariaďujú stanovenie náhrady vopred pre takéto operácie, článok 37 (2) a (3) nariadenia (ES) č. 800/1999 by sa mal v súlade s uvedeným upraviť.
(5) Opatrenia stanovené v tomto nariadení sú v súlade so stanoviskom všetkých príslušných riadiacich výborov,
PRIJALA TOTO NARIADENIE:
Článok 1
Nariadenie (ES) č. 800/1999 sa mení a dopĺňa takto:
1. Prvá zarážka druhého pododseku článku 4 (1) sa nahrádza nasledovným textom:
"- kde množstvá vyvážané na základe vývozného vyhlásenia sú menšie alebo sa rovnajú množstvám stanoveným v prílohe III k nariadeniu (ES) č. 1291/2000,"
2. Článok 14 (2) sa vypúšťa.
3. Článok 36 (4) sa nahrádza nasledovným textom:
"4. Ustanovenia článku 5 (7) sa nevzťahujú na dodávky obsiahnuté v tomto článku. Avšak členské štáty môžu prijať vhodné opatrenia, aby povolili kontroly produktov."
4. Článok 37 sa mení a dopĺňa takto:
a) prvý pododsek odseku 2 sa nahrádza nasledovným textom:
"Pre produkty nakladané každý mesiac, ako je stanovené v tomto článku, posledný deň mesiaca slúži na určenie sadzby uplatniteľnej náhrady."
b) odsek 3 sa nahrádza týmto:
"3. Kde náhrada sa určuje oznámením o vyhlásení verejnej súťaže, licencia musí byť platná v posledný deň mesiaca."
Článok 2
Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev.
Avšak článok 1 (1) sa bude uplatňovať od 1. októbra 2000.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 17. júla 2000